მოსკოვი სულ უფრო მეტს ლაპარაკობს რუსეთის „გავლენის სფეროზე“
პრეზიდენტმა ვლადიმერ პუტინმა, ყოფილ საბჭოთა ქვეყნებთან ეკონომიკური კავშირის შექმნით, ამ პოზიციის განსამტკიცებლად მნიშვნელოვანი ნაბიჯი გადადგა.
ვაშინგტონი — ხუთშაბათს, მსოფლიოს უახლესი ეკონომიკური ჯგუფის შექმნის ხელმოწერის ცერემონია, ტაშის და ამაღელვებელი მუსიკის თანხლებით ჩატარდა. ყაზახეთის დედაქალაქ ასტანაში, რუსეთმა, ბელარუსმა და ყაზახეთმა ევრაზიული ეკონომიკური კავშირის შექმნის ხელშეკრულებას მოაწერეს ხელი. სომხეთი და ყირგიზეთი ამ კავშირს წლის ბოლოსთვის შეუერთდებიან. ზოგიერთები, ამ მოსკოვის გარშემო შეკრებილ ჯგუფს, „მინი საბჭოთა კავშირს“ უწოდებენ. მაგრამ, როცა ასტანაში 3,000 ადგილიანი დამოუკიდებლობის სასახლე შავ, ბიზნეს კოსტუმებში გამოწყობილი ადამიანებით გაივსო, მოსკოვის დიდი პრიზი - უკრაინა - იქ არ იყო. ბელარუსის პრეზიდენტმა ალექსანდრე ლუკაშენკომ პროტოკოლი დაარღვია და პირდაპირ დაიჩივლა, რომ უკრაინა გამოითიშა. მან თქვა: რუსეთის პრეზიდენტი პუტინი უფრო დიპლომატიური იყო. გასული წლის განმავლობაში, ღიად თუ ფარულად, ის უკრაინის მოსკოვის გავლენის სფეროში დაბრუნებას ცდილობდა. მან თქვა: უკრაინის 46 მილიონიანი მოსახლეობა, 10 მილიონით მეტია, ვიდრე ერთად აღებული სომხეთის, ბელარუსის, ყირგიზეთის და ყაზახეთის მოსახლეობა. ნიუ იორკის უნივერსიტეტის რუსეთის ექსპერტი მარკ გალეოტი ამბობ, რომ პუტინს მტკიცედ აქვს გადაწყვეტილი, კიევის ორიენტაცია რუსეთის მიმართულებით შეცვალოს. მოკლედ რომ ვთქვათ, რუსეთის პრეზიდენტს სურს, რომ კიევი მოსკოვისკენ იხედებოდეს და არა ბრიუსელისკენ. მაგრამ ხუთშაბათს, კიევში, უკრაინის ახლად არჩეულმა პრეზიდენტმა პეტრო პოროშენკომ თქვა, რომ ევროკავშირთან ეკონომიკური ასოცირების პაქტის ხელმოწერას ივნისის შუა რიცხვებისთვის გეგმავს. საქართველო და მოლდოვა მსგავს პაქტებს ხელს 27 ივნისს მოაწერენ. ბალტიისპირეთის სამი ყოფილი საბჭოთა რესპუბლიკა, ლატვია, ლიტვა და ესტონეთი უკვე ევროკავშირის სრულუფლებიანი წევრები არიან. უკრაინის საპროტესტო მოძრაობა, ბოლო ექვსი თვის განმავლობაში, ევროპისკენ მიმავალი გზის არჩევას ითხოვდა. სახალხო აჯანყებამ, თებერვალში, უკრაინის პრო-რუსული პრეზიდენტი ვიქტორ იანუკოვიჩი აიძულა გაქცეულიყო. მოსკოვში, კარნეგის ცენტრის ანალიტიკოსი მაშა ლიპმანი ამბობს, რომ ბატონი პუტინის ჯვაროსნული ლაშქრობა, უკრაინა დაძალებით ან დაყვავებით ევრაზიულ კავშირში შეიყვანოს, წაგებული საქმეა. ამ წლის ბოლოსთვის, ყოფილ საბჭოთა კავშირს რღვევის ახალი ზოლები გაუჩნდება. ხუთი რესპუბლიკა ბატონ პუტინის ევრაზიულ კავშირში იქნება, ექვსი ევროკავშირთან იქნება დაკავშირებული, ოთხი კი არცერთ ბლოკთან არ იქნება გაერთიანებული. ლიპმანი ამბობს, რომ მოსკოვს გეოსტრატეგიული გეგმა აქვს. მაგრამ იმ დროს, როცა პრო-რუსული სეპარატისტები კიევს აღმოსავლეთის კიდეზე ებრძვიან, ახალი კავშირის გამო ყველა არ არის კმაყოფილი. სომხეთში, ევრაზიულ კავშირში გაწევრიანების საწინააღმდეგო დემონსტრაციები გაიმართა და ხუთშაბათს, ასტანაში პოლიციამ ათობით დემონსტრანტი დააკავა, რომელთაც ქირურგიული ნიღბები ეკეთათ და ეკავათ პლაკატები წარწერით: „ რუსეთის იმპერიული ვირუსისგან თავი დაიცავით!“ რუსეთში კი ძალის განვრცობა უფრო პოპულარული ხდება. ხუთშაბათს, საზოგადოებრივი აზრის გამოკითხვის რუსეთის სახელმწიფო ცენტრმა მონაცემები გამოაქვეყნა, რომელიც აჩვენებს, რომ რუსეთში გამოკითხულთა 82 პროცენტი ფიქრობს რომ, რუსეთი მსოფლიო საქმეებზე ამჟამად „დიდ გავლენას“ ახდენს. ეს, ექვსი წლის წინანდელ მონაცემებთან შედარებით 50 პროცენტიანი ნახტომია. გამოკითხვაში მონაწილე 1600 ადამიანს ჰკითხეს: უნდა დაიბრუნოს თუ არა რუსეთმა საბჭოთა კავშირის ზესახელმწიფოს სტატუსი? 42-მა პროცენტმა ამას დადებითად უპასუხა. დღევანდელი ევრაზიული ეკონომიკურიო კავშირი, შეიძლება ხვალ გეოპოლიტიკურ ერთეულად იქცეს.